Lewenslank nadat hy bejaarde vermoor | The new South Africa
« Rowers slaan bejaarde man dood Tragiese einde aan uitstappie na Harties » 'Ou' medisyne glo by tronk uitgedeel - Ministeries - Republikein
Spotprent 12 Junie 2018
Sunday, June 17th, 18:32:15
'Ou' medisyne glo by tronk uitgedeel
09 March 2018 | Ministeries
Henriette Lamprecht - Die ministerie van gesondheid en maatskaplike dienste moet binne 30 dae ’n onafhanklike forensiese oudit van stapel stuur om alle farmaseutiese produkte waarvan die vervaldatum verstryk het, te ondersoek en te vernietig.
Dié versoek vorm deel van ’n aansoek in die hoërhof deur ’n gevangene wat beweer medisyne wat reeds verval het, is by meer as een geleentheid aan hom uitgereik.
Moses Opio (41), ’n gevangene by die Everistus Shikongo-gevangenis by Tsumeb, wil ook ’n siviele eis vir skadevergoeding teen die ministerie van gesondheid en maatskaplike dienste instel vir die skending van verskeie van sy basiese menseregte.
Opio vra voorts die hof om die ministerie van veiligheid en sekuriteit opdrag te gee om dringend meer verpleegpersoneel in diens te neem sodat gesondheidsdienste kan uitbrei en behoorlik en betyds verskaf kan word.
Deel van die aansoek sluit ook in ’n opdrag aan die Windhoek Sentrale Gevangenis om Opio betyds by die hospitaal te besorg, om ’n afskrif van sy gesondheidspaspoort aan hom te oorhandig, sowel as om “onvoorwaardelike” toegang aan alle gevangenes tot die tronk se kliniek, ingesluit naweke en “sonder verskonings” te bied.
Opio sê in hofstukke hy het op 6 September verlede jaar by die staatshospitaal op Tsumeb medikasie vir hoë bloeddruk (Amiloride) ontvang wat reeds in Maart dieselfde jaar verval het. Dit was ook die geval met Bio Atenolol, wat in Augustus 2017 verval het.
Op 19 Januarie vanjaar is medikasie glo aan hom uitgereik wat in Maart 2016 verval het en geen lotnommer gehad het nie. Volgens Opio se verklaring is die weglating van die lotnommer met betrekking tot mediese en regsaspekte ’n oortreding en gelykstaande aan regsverydeling.
Opio sê voorts hy is op 26 Januarie in die Katutura-staatshospitaal vir tandheelkundige prosedures opgeneem. Hy het egter eers drie dae later die voorgeskrewe medikasie ontvang, en die pyn en angs wat hy sonder medikasie moes verduur, was volgens hom gelykstaande aan marteling.
Sy verklaring sê voorts dié betrokke medikasie sou binne twee dae verval.
Volgens Opio is dit nie net hy aan wie ou medisyne voorgeskryf is nie, met die gevolg dat “ander kosbare lewens” ook hierdeur geraak is omdat die staat nie net een dosis vir een pasiënt bestel nie.
Hy verwys in sy verklaring voorts na mediese personeel in die Hardap-gevangenis wat glo begin het om die vervaldatums van medikasie “af te knip”.
Aangeheg by die verklaring is bewyse van medikasie wat aan twee mense in Januarie vanjaar uitgereik is, maar wat reeds in April 2016 verval het.
Een van die mense wat die medikasie geneem het, was volgens Opio die dag ná hy die medikasie geneem het “baie siek” en kon glo ook nie die oggend “wakker word” nie.
Studie-debakel vir Namibiërs in Zambië
Die ministerie van gesondheid en maatskaplike dienste is deur die Namibiese hoë kommissariaat in Zambië gewaarsku dat twee universiteite in dié buurland waar 91 Namibiese...
Meatco heroorweeg BTW-besluit
2 dae gelede | Landbou
Nuus van Meatco se herinstelling van die betaling van 15% BTW (belasting op toegevoegde waarde) op alle beestransaksies by die abattoir, is deur die NLU...
Slaggate teen einde Julie herstel
Die munisipaliteit van Windhoek verwag dat alle slaggate van die hoofstad se paaie teen einde Julie herstel sal wees. Die woordvoerder van die munisipaliteit, me....
Onderwyseres ‘ontvoer’ skoolmeisie glo vir seks
Henriette Lamprecht – ’n Onderwyseres van ’n hoërskool in die Suide het gister in die hof verskyn op aanklagte dat sy glo ’n skoolmeisie ontvoer...
Sokkerkoors loop hoog!
Die opening van 2018 se Wêreldbekersokkertoernooi het gister by die Luzhniki-stadion in Moskou plaasgevind. Nagenoeg 80 000 sokkerliefhebbers het die seremonie bygewoon en die immerbekende...
Vakbond, regering stamp kop oor huishulpe
2 dae gelede | Arbeid
Augetto Graig – Die permanente sekretaris in die ministerie van arbeid, nywerheidsbetrekkinge en werkskepping, mnr. Bro-Matthew Shinguadja, sê daar steek geen waarheid in die Namibiese...
Vaarwel aan Daantjie Louw
Tielman van Lill - “Stil, broers, daar gaan ‘n man verby, hy groet, en dis verlaas . . . ”Só is die woorde van die...
Netumbo by slenters betrek
Denver Kisting – Slenters doen tans die ronde waarby die adjunk- eerste minister en die minister van internasionale betrekkinge en samewerking, me. Netumbo Nandi-Ndaitwah, betrek...
WEERWAAK: ‘n Koue front en buie word in die ||Kharasstreek en suidelik kus verwag.BINNELAND: Gedeeltelik bewolk en koud tot matig in die Suide met enkele...